Гульня “Яшчар” ці “Яшчур” (“Яша”, “Олей”) па даследаваннях этнографаў увасходзіць да славянскай раннетрадыцыйнай культуры язычніцкіх часоў і ўяўляе сабой старажытны помнік нематэрыяльнай культуры. Найбольш раннія знойдзеныя выявы – сведчанні культу змей (яшчураў, драконаў) адносяцца яшчэ да канца верхняга палеаліту (12‑10 тыс. год таму). Значэнне гэтага вобраза як сімвала ўрадлівасці прысутнічае ў ранняй міфалагічнай сімволіцы старажытных земляробчых культур. Гэты мiфалагiчны матыў з пэўнымі акцэнтамі выяўляецца і ў легендзе пра святога Юрыя-Георгiя, што перамог Дракона-змея.